
ZAPISNIK

10. sjednice Gradskog vijeća Grada Poreča - Parenzo

održane 16. srpnja 2026. godine

Poreč - Parenzo, 16. 7. 2026.

ZAPISNIK

10. sjednice Gradskog vijeća Grada Poreča - Parenzo održane u četvrtak 16. srpnja 2026. godine, u velikoj vijećnici Grada Poreča-Parenzo, Obala maršala Tita 5/1, s početkom u 19:00 sati. 
U radu sjednice sudjelovali su: Loris Peršurić, gradonačelnik Grada Poreča - Parenzo, Nataša Basanić Čuš, zamjenica Gradonačelnika, Ugo Musizza, zamjenik Gradonačelnika, Darko Saftić, pročelnik Upravnog odjela za opću upravu, Tihana Mikulčić, pročelnica Upravnog odjela za društvene djelatnosti, Teresa Marion, pročelnica Upravnog odjela za prostorno uređenje i gradnju, Jasmina Vinkerlić Petrović, pročelnica Upravnog odjela za komunalni sustav, Damir Hrvatin, pročelnik Upravnog odjela za prostorno planiranje i zaštitu okoliša, Srđan Mažar, tehnički direktor TD „Odvodnja Poreč“ d.o.o., Luka Maleš, direktor TD „Usluga Poreč“ d.o.o., Gordana Lalić, direktorica TD „Parentium“ d.o.o., Nadija Mendica, direktorica TD Stan d.o.o., Danijela Sošić, direktorica TD Dom Poreč d.o.o., Elena Uljančić, ravnateljica Zavičajnog muzeja Poreštine, Tereza Banić, ravnateljica Dječjeg vrtića ,,Radost“ Poreč-Parenzo, Ester Zarli, ravnateljica TOŠ-SEI „Bernardo Parentin“ Poreč - Parenzo, Irides Zović, ravnateljica Gradske knjižnice Poreč, Vesna Tripar, ravnateljica Pučkog otvorenog učilišta Poreč, Sandra Ćakić Kuhar, ravnateljica Doma za starije i nemoćne osobe Poreč, Sandra Milotti Ašpan, ravnateljica Centra za pružanje usluga u zajednici Zdravi Grada Poreč-Parenzo - Centro per la fornitura di servizi alla comunità Città sana Poreč-Parenzo, Nataša Širol Osmanović, ravnateljica Dječjeg vrtića „Poreč-Parenzo“, Lučana Sirotić Pršurić, ravnateljica Dječjeg vrtića Scuola dell'infanzia „Paperino“ Poreč - Parenzo,  Anita Sijerković Radin, ravnateljica Osnovne škole Finida, Sanjica Sara Radetić, ravnateljica Umjetničke škole Poreč, Ivan Kardum, ravnatelj Osnovne škole Poreč, Aleksandar Beaković, predsjednik Sportske zajednice Grada Poreča, Denis Matošević, Zapovjednik JVP CZP Poreč, Vedrana Valić, viša stručna suradnica za odnose s javnošću i protokol u Upravnom odjelu za opću upravu I, Maja Šimonović Cvitko, viša stručna suradnica za poslove gradskih tijela I te predstavnici medija.
Sjednicom je predsjedavao Elio Štifanić, predsjednik Gradskog vijeća Grada Poreča – Parenzo. 
_._

Predsjednik Gradskog vijeća Elio Štifanić otvorio je sjednicu, pozdravio vijećnike, predstavnike gradskih upravnih odjela i ostale nazočne te je predložio prozivku vijećnika radi utvrđivanja kvoruma.


Pročelnik Darko Saftić, prozvao je vijećnike, nakon čega je predsjednik Vijeća utvrdio da je na sjednici nazočno 12 od ukupno 15 vijećnika i to:
1. Elio Štifanić, 2. Venis Gregurović, 3. Marija Maras,  4. Eugen Stanissa, 5. Azeglio Picco, 6. Gordana Šušljik, 7. Darko Kadum, 8. Marina Radošić, 9. Ivica Milotić, 10. Mladen Lač, 11. Aleksandar Kovač i 12. Alen Kalčić

Odsutni su bili:  Natali Banko, Denis Mikatović i Marija Jelić

Nakon utvrđivanja kvoruma, predsjedatelj je stavio na glasanje prijedlog dnevnog reda. Budući da se nitko nije javio za riječ, konstatirao je da je dnevni red prihvaćen jednoglasno  (sa 12 glasova ZA, bez glasova PROTIV i bez SUZDRŽANIH glasova), slijedom čega je za rad sjednice utvrđen sljedeći:
D N E V N I    R E D

1. Vijećnička pitanja, prijedlozi i informacije

2. Odluka o prihvaćanju Izvješća o radu i financijskog izvješća TD Parentium d.o.o. za 2025. godinu
3. Odluka o prihvaćanju Izvješća o radu i financijskog izvješća TD Stan d.o.o. za 2025. godinu

4. Odluka o prihvaćanju Izvješća o radu i financijskog izvješća TD Poduzetnički inkubator d.o.o. za 2025. godinu

5. Odluka o prihvaćanju Izvješća o radu i financijskog izvješća TD Dom Poreč d.o.o. za 2025. godinu

6. Odluka o prihvaćanju Izvješća o radu i financijskog izvješća Centra za pružanje usluga u zajednici Zdravi Grad Poreč-Parenzo- Centro per la fornitura di servizi alla comunità Città sana Poreč-Parenzo za 2025. godinu

7. Odluka o prihvaćanju Izvješća o radu i financijskog izvješća Pučkog otvorenog učilišta Poreč za 2025. godinu

8. Odluka o prihvaćanju Izvješća o radu i financijskog izvješća Zavičajnog muzeja Poreštine - Museo del territorio parentino za 2025. godinu 
9. Odluka o prihvaćanju Izvješća o radu i financijskog izvješća Osnovne škole Finida za 2025. godinu 
10. Odluka o prihvaćanju Izvješća o radu i financijskog izvješća Osnovne škole Poreč za 2025. godinu 
11. Odluka o prihvaćanju Izvješća o radu i financijskog izvješća Talijanske osnovne škole – Scuola elementare italiana „Bernardo Parentin“ Poreč - Parenzo za 2025. godinu 
12. Odluka o prihvaćanju Izvješća o radu i financijskog izvješća Umjetničke škole Poreč za 2025. godinu

13. Odluka o prihvaćanju Izvješća o radu i financijskog izvješća Dječjeg vrtića „Radost“ Poreč-Parenzo za 2025. godinu

14. Odluka o prihvaćanju Izvješća o radu i financijskog izvješća Dječjeg vrtića „Poreč-Parenzo“ za 2025. godinu 
15. Odluka o prihvaćanju Izvješća o radu i financijskog izvješća Dječjeg vrtića – Scuola dell'infanzia „Paperino“ Poreč – Parenzo za 2025. godinu 
16. Odluka o izmjeni Odluke o osnivanju i imenovanju Komisije za raspolaganje  gradskom  imovinom veće vrijednosti

17. Odluka o davanju prethodne suglasnosti na prijedlog Statuta Umjetničke škole Poreč 

18. Odluka o utvrđivanju mjerila i naknade za prekomjernu uporabu nerazvrstanih   cesta na području Grada Poreča - Parenzo

19. Zaključak Gradskog vijeća Grada Poreča - Parenzo

TOČKA 1.

Vijećnička pitanja, prijedlozi i informacije
Na 10. sjednici Gradskog vijeća Grada Poreča - Parenzo vijećnička pitanja postavili su Alen Kalčić i Mladen Lač. Inicijative su iznijeli Marina Radošić i Ivica Milotić. Odgovore na vijećnička pitanja dali su gradonačelnik Loris Peršurić, zamjenica gradonačelnika Nataša Basanić Čuš i Jasmina Vinkerlić Petrović, pročelnica Upravnog odjela za komunalni sustav. 

1.) Vijećnica Marina Radošić iznijela je dvije inicijative:

1a) Prva inicijativa odnosila se na hitnu zaštitu i uređenje lokaliteta ostataka crkve sv. Martina u uvali Svetog Martina. Istaknula je kako navedeni lokalitet ima veliko kulturno i povijesno značenje za brojne stanovnike Červara, Saladinke, Velog Maja, Malog Maja, Špadića i Materade. Navela je kako su ostaci srednjovjekovne crkve obrasli korovom, grmljem i samoniklim raslinjem koje postupno oštećuje temelje i zidove građevine. Upozorila je i na oštećenja nastala uslijed nepropisnog parkiranja i prolaska vozila, kao i na neprimjereno odlaganje otpada. Predložila je da Grad Poreč - Parenzo, u suradnji s nadležnim službama, pokrene postupak čišćenja i zaštite lokaliteta, sanacije postojećih oštećenja, arheološkog istraživanja, postavljanja zaštitne barijere koja bi onemogućila pristup vozilima te informativno-edukativne ploče kojom bi se javnost upoznala s povijesnom vrijednošću lokaliteta. Posebno je istaknula kako bi realizacija ove inicijative predstavljala i znak poštovanja prema pokojnom svećeniku Petru Pahoviću, koji je tijekom života iskazivao veliku brigu za očuvanje toga lokaliteta.

1b) Druga inicijativa odnosila se na obilježavanje i uređenje arheološkog lokaliteta antičke rimske vile u neposrednoj blizini Parka prijateljstva. Istaknula je kako brojni građani i posjetitelji nisu upoznati s činjenicom da se na toj lokaciji nalaze vrijedni ostaci rimske arhitekture, uključujući antički pod u obliku riblje kosti, ostatke vapnene peći i morskog gata. Predložila je postavljanje informativne ploče kako bi se lokalitet uključio u kulturnu i turističku ponudu grada. Naglasila je kako zaštita kulturne baštine predstavlja očuvanje identiteta grada, njegovih korijena i vrijednosti koje se prenose budućim generacijama, pritom pohvalivši Grad i nadležne službe za dosadašnja ulaganja u obnovu i zaštitu kulturno-povijesne baštine.

1a) Gradonačelnik Loris Peršurić, istaknuo je kako Grad Poreč - Parenzo posljednjih godina kontinuirano ulaže značajna sredstva u zaštitu, obnovu i valorizaciju kulturno-povijesne baštine. Naveo je kako su za te namjene kroz gradski proračun, uz potporu nacionalnih izvora financiranja, osigurana znatna sredstva te da će Grad i dalje nastaviti s ulaganjima u očuvanje kulturnog identiteta grada Poreča. Govoreći o lokalitetu crkve sv. Martina, pojasnio je kako se zemljište koje okružuje crkvu nalazi u privatnom vlasništvu te da će nadležni upravni odjel od vlasnika zatražiti uređenje i čišćenje parcele sukladno važećim propisima, a u slučaju nepostupanja poduzeti zakonom predviđene mjere. Istaknuo je kako je potrebno prvenstveno spriječiti daljnje propadanje ostataka crkve, urediti lokalitet te postaviti informativnu ploču koja će građane i posjetitelje upoznati s njegovom povijesnom vrijednošću. Dodao je kako će Grad, u suradnji sa Zavičajnim muzejom Poreštine i nadležnim konzervatorskim službama, nastaviti aktivnosti na zaštiti i istraživanju lokaliteta, nadovezujući se na ranije započete postupke. 
1b) Osvrćući se na inicijativu vezanu uz ostatke rimske vile, Gradonačelnik Loris Peršurić naveo je kako će se razmotriti postavljanje informativno-edukativne ploče te poduzeti daljnje aktivnosti usmjerene na zaštitu, očuvanje i prezentaciju arheološkog lokaliteta. Zaključno je istaknuo kako provedba ovakvih projekata zahtijeva opsežnu pripremu, izradu projektne dokumentacije, provedbu konzervatorskih postupaka i pribavljanje potrebnih suglasnosti nadležnih tijela, zbog čega njihova realizacija često traje dulje vrijeme.
2.) Vijećnik  Ivica Milotić iznio je inicijativu za uspostavu centra za hemodijalizu na području Grada Poreča - Parenzo. 

2a) Istaknuo je kako osobe oboljele od kroničnog bubrežnog zatajenja nekoliko puta tjedno moraju putovati u udaljene zdravstvene ustanove radi provođenja hemodijalize, što za njih i njihove obitelji predstavlja znatno fizičko, psihičko i financijsko opterećenje. Naglasio je kako Grad Poreč - Parenzo kontinuirano ulaže u razvoj zdravstvenih i socijalnih usluga te smatra da postoje opravdani razlozi za pokretanje inicijative usmjerene na osiguravanje dostupnije zdravstvene skrbi za ovu skupinu pacijenata. Kao glavne ciljeve inicijative naveo je povećanje dostupnosti zdravstvenih usluga, smanjenje potrebe za učestalim putovanjima, poboljšanje kvalitete života kroničnih bubrežnih bolesnika te podizanje zdravstvenog standarda građana Poreča i okolnih jedinica lokalne samouprave. U nastavku je pohvalio Grad zbog uvođenja dodatne autobusne linije na relaciji Poreč – Baderna, istaknuvši kako su građani Mjesnog odbora Žbandaj vrlo pozitivno prihvatili navedenu mjeru te izrazio nadu da će se nova linija koristiti u što većoj mjeri.

2a) Na inicijativi je zahvalila Nataša Basanić Čuš, zamjenica gradonačelnika Grada Poreča - Parenzo. Istaknula je kako Grad već dugi niz godina sustavno ulaže u razvoj zdravstvenih nadstandarda i financira niz usluga koje nadilaze zakonske obveze jedinice lokalne samouprave, iako nije osnivač zdravstvenih ustanova niti ima ovlasti odlučivati o mreži zdravstvenih usluga. Podsjetila je kako je slična inicijativa već bila razmatrana te upućena tadašnjem ravnatelju Istarskih domova zdravlja, pri čemu je pojašnjeno da je uspostava centra za hemodijalizu organizacijski, kadrovski i tehnički iznimno zahtjevna zbog potrebe za specijaliziranom medicinskom opremom i stručnim osobljem. Dodala je kako je riječ o iznimno važnoj zdravstvenoj usluzi za osobe koje se dugotrajno liječe hemodijalizom te naglasila da će Grad ponovno uputiti inicijativu novoj ravnateljici Istarskih domova zdravlja kako bi se ispitale mogućnosti uspostave centra za hemodijalizu na području Poreča.

3.) Vijećnik Alen Kalčić postavio je tri vijećnička pitanja:

3a) Prvo pitanje odnosilo se na mogućnost uspostave digitalne platforme za komunikaciju građana s Gradom Porečom - Parenzo, putem koje bi građani mogli prijavljivati komunalne probleme iz nadležnosti Grada i gradskih ustanova, poput neispravne javne rasvjete, oštećenja komunalne infrastrukture i drugih sličnih poteškoća. Predložio je da platforma, omogući građanima uvid u tijek rješavanja prijavljenih predmeta, uključujući informaciju kojoj je službi pojedini predmet dodijeljen te u kojoj se fazi nalazi njegovo rješavanje. Istaknuo je kako bi se na taj način unaprijedila otvorenost gradske uprave, poboljšala komunikacija s građanima te omogućilo učinkovitije i brže rješavanje komunalnih problema.

3b) Drugo pitanje odnosilo se na mogućnost ponovnog uvođenja stalnog ljetnog kina u suradnji Grada Poreča - Parenzo i Pučkog otvorenog učilišta Poreč. Istaknuo je kako su privremena ljetna kina organizirana prethodnih godina bila dobro posjećena te smatra da bi ponovno uspostavljanje stalnog ljetnog kina predstavljalo vrijedan doprinos kulturnoj i turističkoj ponudi grada, na korist građana i posjetitelja.

3c) Treće pitanje odnosilo se na radove na Područnoj školi Žbandaj. Zatražio je pojašnjenje o razlozima izvođenja radova na krovištu škole u dva navrata tijekom godine, zanimalo ga je zbog čega su radovi izvođeni tijekom nastave te kolika je vrijednost izvedenih radova.

3a) Gradonačelnik Loris Peršurić odgovorio je na postavljeno pitanje. Istaknuo je kako Grad Poreč - Parenzo kontinuirano radi na unapređenju komunikacije s građanima te da su gradska uprava i nadležni upravni odjeli svakodnevno dostupni putem službenih kanala komunikacije. Naglasio je kako je u tijeku razvoj digitalne platforme za prijavu i praćenje komunalnih problema te prihvatio prijedlog vijećnika, istaknuvši kako je potrebno pratiti suvremene digitalne trendove i dodatno unaprijediti komunikaciju s građanima. Osvrnuo se i na korištenje neformalnih komunikacijskih kanala na društvenim mrežama, naglasivši kako se na njima često iznose netočne ili nepotpune informacije, zbog čega smatra važnim razvoj službenih digitalnih alata.

3b) Gradonačelnik Loris Peršurić, odgovarajući na pitanje vezano za ponovno uvođenje ljetnog kina, istaknuo je kako je Grad i prethodnih godina sudjelovao u organizaciji programa ljetnog kina te da postoji interes za njegovu ponovnu uspostavu. Pojasnio je kako nekadašnja lokacija ljetnog kina više nije raspoloživa za tu namjenu, no da se razmatra uređenje terase iza zgrade Pučkog otvorenog učilišta, koja bi u budućnosti mogla služiti kao prostor za održavanje ljetnog kina, ali i drugih kulturnih i društvenih događanja. Dodao je kako su u tijeku pripreme i izrada potrebnih procjena za uređenje navedenog prostora, čime bi se stvorili uvjeti za realizaciju ove inicijative.
3c) Na pitanje vezano za radove na područnoj školi Žbandaj, Gradonačelnik Loris Peršurić pojasnio je kako nije riječ o dva odvojena zahvata, već o jedinstvenom projektu proširenja škole koji se provodi temeljem izdane građevinske dozvole. Naveo je kako se zatvara postojeći atrij radi dobivanja dodatnog prostora namijenjenog produženom boravku, informatičkom kabinetu te drugim potrebama škole. Istaknuo je kako se završetak radova očekuje do početka nove školske godine, nakon provedbe tehničkog pregleda i ishođenja uporabne dozvole. Dodao je kako su sredstva za provedbu projekta osigurana u gradskom proračunu, dok će konačna vrijednost investicije biti poznata po završetku radova i izradi završnog obračuna.

4.) Vijećnik Mladen Lač postavio je tri pitanja:
4a) U prvom pitanju osvrnuo se na problem nedostatka stručnog kadra na području Grada Poreča – Parenzo, istaknuvši velik broj nepopunjenih radnih mjesta u javnim ustanovama i drugim institucijama, osobito u zdravstvu, obrazovanju i predškolskom odgoju. Naglasio je kako visoke cijene najma stanova predstavljaju jednu od glavnih prepreka privlačenju i zadržavanju stručnih djelatnika te upitao postoji li analiza ili popis deficitarnih zanimanja potrebnih za funkcioniranje javnih službi na području grada.

4b) U drugom pitanju pohvalio je pokretanje projekta izgradnje prve višestambene zgrade za priuštivo stanovanje na području Finide sjever, ali je istaknuo kako smatra da je potrebno planirati širi program priuštivog stanovanja. Predložio je izradu cjelovite strategije osiguravanja stručnog kadra za javne službe, u kojoj bi priuštivo stanovanje bilo jedna od ključnih mjera te pitao kada bi takva strategija mogla biti predstavljena Gradskom vijeću. 
4c) Trećim pitanjem zatražio je informaciju o tome postoji li cjelovit popis stanova u vlasništvu Grada Poreča – Parenzo, uključujući podatke o praznim stanovima i onima kojima je potrebna obnova, kako bi se postojeći stambeni fond mogao staviti u funkciju rješavanja stambenih potreba.

4a) Gradonačelnik Loris Peršurić, odgovarajući na pitanje vijećnika, istaknuo je kako Grad kontinuirano prati potrebe za deficitarnim zanimanjima u suradnji s Hrvatskim zavodom za zapošljavanje te prilikom određivanja programa stipendiranja redovito usklađuje popis zanimanja s aktualnim potrebama tržišta rada. Naglasio je kako nedostatak stručnog kadra nije prisutan samo u javnom nego i u privatnom sektoru, pri čemu se potrebe mijenjaju iz godine u godinu. Dodao je kako gradske ustanove, unatoč izazovima, uredno funkcioniraju te da se potrebni djelatnici zapošljavaju sukcesivno kroz raspisane natječaje. Istaknuo je da Grad već provodi niz mjera za privlačenje i zadržavanje stručnih kadrova, među kojima su stipendiranje deficitarnih zanimanja, sufinanciranje troškova stanovanja te dodjela gradskih stanova.

4b) Govoreći o priuštivom stanovanju, Gradonačelnik Loris Peršurić, naglasio je kako se radi o izazovu koji nadilazi lokalnu razinu te zahtijeva suradnju s državom. Istaknuo je kako je Grad aktivno sudjelovao u inicijativama usmjerenima prema donošenju nacionalnog zakonodavnog okvira za priuštivo stanovanje te će koristiti mogućnosti koje proizlaze iz novih zakonskih rješenja. Podsjetio je kako je već započelo projektiranje prve višestambene zgrade na području Finide sjever, kapaciteta do trideset i šest stanova i četiri poslovna prostora, dok se istodobno planiraju i dodatne stambene zgrade na drugim gradskim česticama, sukladno prostornim i financijskim mogućnostima Grada.

4c) Osvrćući se na pitanje gradskih stanova, Gradonačelnik Loris Peršurić pojasnio je kako Grad raspolaže cjelovitim popisom stanova u svom vlasništvu te redovito upravlja njihovim održavanjem i obnovom. Naveo je kako se dio stanova nalazi u postupcima obnove ili zahtijeva dodatna ulaganja prije stavljanja u funkciju, dok je dio imovine obuhvaćen sudskim postupcima ili je, temeljem važećih propisa, prenesen u vlasništvo Republike Hrvatske. Dodao je kako se sredstva za obnovu i održavanje gradskih stanova kontinuirano osiguravaju kroz gradski proračun. Zaključno je istaknuo kako su aktivnosti vezane uz osiguravanje stručnog kadra i razvoj priuštivog stanovanja već sadržane u važećem gradskom proračunu te zahvalio vijećnicima koji su podržali njegovo donošenje.

Predsjednik Gradskog vijeća zahvalio je Gradonačelniku na danim odgovorima te konstatirao da je iscrpljena prva točka dnevnog reda.
TOČKA 2.


Odluka o prihvaćanju Izvješća o radu i financijskog izvješća 
TD Parentium d.o.o. za 2025. godinu
Prijedlog Odluke o prihvaćanju Izvješća o radu i financijskog izvješća TD Parentium d.o.o. za 2025. godinu prezentirala je Gordana Lalić, direktorica TD Parentium d.o.o., u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.


Budući da se u otvorenoj raspravi nitko nije javio za riječ, predsjedatelj je Odluku o prihvaćanju Izvješća o radu i financijskog izvješća TD Parentium d.o.o. za 2025. godinu stavio na glasanje, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo
ODLUKU

o prihvaćanju Izvješća o radu i financijskog izvješća 

TD Parentium d.o.o. za 2025. godinu
(Odluka je priložena cjelovitom zapisniku i njegov je sastavni dio.)

TOČKA 3.

Odluka o prihvaćanju Izvješća o radu i financijskog izvješća 
TD Stan d.o.o. za 2025. godinu
Prijedlog Odluke o prihvaćanju Izvješća o radu i financijskog izvješća TD Stan d.o.o. za 2025. godinu predstavila je Nadija Mendica, direktorica TD Stan d.o.o., u skladu s dostavljenim materijalom koji čini sastavni dio priloga cjelovitog zapisnika.

Predsjedatelj je otvorio raspravu po predstavljenoj Odluci.

Budući da se u otvorenoj raspravi nitko nije javio za riječ, predsjedatelj je Odluku o prihvaćanju Izvješća o radu i financijskog izvješća TD Stan d.o.o. za 2025. godinu stavio na glasanje, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo
ODLUKU 

o prihvaćanju Izvješća o radu i financijskog izvješća
 TD Stan d.o.o. za 2025. godinu
(Odluka je sastavni dio priloga cjelovitog zapisnika.)
TOČKA 4.


Odluka o prihvaćanju Izvješća o radu i financijskog izvješća
 TD Poduzetnički inkubator d.o.o. za 2025. godinu
Prijedlog Odluke o prihvaćanju Izvješća o radu i financijskog izvješća TD Poduzetnički inkubator d.o.o. za 2025. godinu predstavila je Anita Lakošeljac, direktorica TD Poduzetnički inkubator d.o.o., u skladu s dostavljenim materijalom koji čini sastavni dio priloga cjelovitog zapisnika.

Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća TD Poduzetnički inkubator d.o.o. za 2025. godinu nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 

ODLUKU 

o prihvaćanju Izvješća o radu i financijskog izvješća 
TD Poduzetnički inkubator d.o.o. za 2025. godinu
(Odluka je sastavni dio priloga cjelovitog zapisnika.)

TOČKA 5.

Odluka o prihvaćanju Izvješća o radu i financijskog izvješća 
TD Dom Poreč d.o.o. za 2025. godinu
Prijedlog Odluke o prihvaćanju Izvješća o radu i financijskog izvješća TD Dom Poreč d.o.o. za 2025. godinu predstavila je Danijela Sošić, direktorica TD Dom Poreč d.o.o., u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je  stavio na glasanje predloženu Odluku o prihvaćanju Izvješća o radu i financijskog izvješća TD Dom Poreč d.o.o. za 2025. godinu nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 

ODLUKU

o prihvaćanju Izvješća o radu i financijskog izvješća
 TD Dom Poreč d.o.o. za 2025. godinu
(Odluka je sastavni dio priloga cjelovitog zapisnika.)
TOČKA 6. 

Odluka o prihvaćanju Izvješća o radu i financijskog izvješća Centra za pružanje usluga u zajednici Zdravi Grad Poreč - Parenzo - Centro per la fornitura di servizi
 alla comunità Città sana Poreč-Parenzo za 2025. godinu
Prijedlog Odluke o prihvaćanju Izvješća o radu i financijskog izvješća Centra za pružanje usluga u zajednici Zdravi Grad Poreč-Parenzo-Centro per la fornitura di servizi alla comunità Città sana Poreč-Parenzo za 2025. godinu predstavila je Sandra Milotti Ašpan, ravnateljica Centra za pružanje usluga Zdravog Grada Poreč-Parenzo - Centro per la fornitura di servizi alla comunità Città sana Poreč-Parenzo, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Centra za pružanje usluga u zajednici Zdravi Grad Poreč - Parenzo - Centro per la fornitura di servizi alla comunità Città sana Poreč - Parenzo za 2025. godinu, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća Centra za pružanje usluga u zajednici Zdravi Grad Poreč - Parenzo - Centro per la fornitura di servizi alla comunità Città sana Poreč-Parenzo za 2025. godinu
(Odluka je sastavni dio priloga cjelovitog zapisnika.)
TOČKA 7. 

Odluka o prihvaćanju Izvješća o radu i financijskog izvješća
Pučkog otvorenog učilišta Poreč za 2025. godinu
Prijedlog Odluke o prihvaćanju Izvješća o radu i financijskog izvješća Pučkog otvorenog učilišta Poreč za 2025. godinu, predstavila je Vesna Tripar, ravnateljica Pučkog otvorenog učilišta Poreč, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Pučkog otvorenog učilišta Poreč za 2025. godinu, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća 
Pučkog otvorenog učilišta Poreč za 2025. godinu
(Odluka je sastavni dio priloga cjelovitog zapisnika.)

TOČKA 8.

Odluka o prihvaćanju Izvješća o radu i financijskog izvješća Zavičajnog muzeja
 Poreštine - Museo del territorio parentino za 2025. godinu
Prijedlog Odluke o prihvaćanju Izvješća o radu i financijskog izvješća Zavičajnog muzeja Poreštine - Museo del territorio parentino za 2025. godinu  predstavila je Elena Uljančić, ravnateljica Zavičajnog muzeja Poreštine - Museo del territorio parentino , u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Zavičajnog muzeja Poreštine - Museo del territorio parentino za 2025. godinu  nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća Zavičajnog muzeja 
Poreštine - Museo del territorio parentino za 2025. godinu  
(Odluka je sastavni dio priloga cjelovitog zapisnika.)

TOČKA 9.

Odluka o prihvaćanju Izvješća o radu i financijskog izvješća
 Osnovne škole Finida za 2025. godinu
Prijedlog Odluke o prihvaćanju Izvješća o radu i financijskog izvješća Osnovne škole Finida za 2025. godinu predstavila je Anita Sijerković Radin, ravnateljica Osnovne škole Finida, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženim Odlukama.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Osnovne škole Finida za 2025., nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU
o prihvaćanju Izvješća o radu i financijskog izvješća 
Osnovne škole Finida za 2025.
 (Odluka je sastavni dio priloga cjelovitog zapisnika.)

TOČKA 10.

Odluka o prihvaćanju Izvješća o radu i financijskog izvješća
 Osnovne škole Poreč za 2025. godinu

Prijedlog Odluke o prihvaćanju Izvješća o radu i financijskog izvješća Osnovne škole Poreč za 2025. godinu, predstavio je Ivan Kardum, ravnatelj Osnovne škole Poreč, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluke o prihvaćanju Izvješća o radu i financijskog izvješća Osnovne škole Poreč za 2025. godinu nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća 
Osnovne škole Poreč za 2025. godinu
 (Odluka je sastavni dio priloga cjelovitog zapisnika.)

TOČKA 11.

Odluka o prihvaćanju Izvješća o radu i financijskog izvješća Talijanske osnovne škole – Scuola elementare italiana „Bernardo Parentin“ Poreč - Parenzo za 2025. godinu
Prijedlog Odluke o prihvaćanju Izvješća o radu i financijskog izvješća Talijanske osnovne škole – Scuola elementare italiana „Bernardo Parentin“ Poreč - Parenzo, predstavila je Ester Zarli, ravnateljica Talijanske osnovne škole – Scuola elementare italiana „Bernardo Parentin“ Poreč - Parenzo, u skladu s dostavljenim materijalom koji čini sastavni dio priloga cjelovitog zapisnika. 
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Talijanske osnovne škole – Scuola elementare italiana „Bernardo Parentin“ Poreč - Parenzo,  nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 

ODLUKU

o prihvaćanju Izvješća o radu i financijskog izvješća Talijanske osnovne škole 
– Scuola elementare italiana „Bernardo Parentin“ Poreč – Parenzo
 (Odluka je sastavni dio priloga cjelovitog zapisnika.)
TOČKA 12.

Odluka o prihvaćanju Izvješća o radu i financijskog izvješća 
Umjetničke škole Poreč za 2025. godinu

Prijedlog Odluke o prihvaćanju Izvješća o radu i financijskog izvješća Umjetničke škole Poreč za 2025. godinu predstavila je Sanjica Sara Radetić, ravnateljica Umjetničke škole Poreč, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Umjetničke škole Poreč za 2025. godinu nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća
 Umjetničke škole Poreč za 2025. godinu 
(Odluka je sastavni dio priloga cjelovitog zapisnika.)
TOČKA 13.

Odluka o prihvaćanju Izvješća o radu i financijskog izvješća
 Dječjeg vrtića „Radost“ Poreč-Parenzo za 2025. godinu

Prijedlog Odluke o prihvaćanju Izvješća o radu i financijskog izvješća Dječjeg vrtića „Radost“ Poreč-Parenzo za 2025. godinu predstavila je Tereza Banić, ravnateljica Dječjeg vrtića „Radost“ Poreč-Parenzo, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Dječjeg vrtića „Radost“ Poreč-Parenzo za 2025. godinu, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća Dječjeg vrtića
 „Radost“ Poreč-Parenzo za 2025. godinu
 (Odluka je sastavni dio priloga cjelovitog zapisnika.)
TOČKA 14.

Odluka o prihvaćanju Izvješća o radu i financijskog izvješća
 Dječjeg vrtića „Poreč-Parenzo“ za 2025. godinu

Prijedlog Odluke o prihvaćanju Izvješća o radu i financijskog izvješća Dječjeg vrtića „Poreč-Parenzo“ za 2025. godinu predstavila je Nataša Širol Osmanović, ravnateljica Dječjeg vrtića „Poreč-Parenzo“, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o prihvaćanju Izvješća o radu i financijskog izvješća Dječjeg vrtića „Poreč-Parenzo“ za 2025. godinu, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća
 Dječjeg vrtića „Poreč-Parenzo“ za 2025. godinu
 (Odluka je sastavni dio priloga cjelovitog zapisnika.)

TOČKA 15.

Odluka o prihvaćanju Izvješća o radu i financijskog izvješća Dječjeg vrtića 
– Scuola dell'infanzia „Paperino“ Poreč – Parenzo za 2025. godinu

Prijedlog Odluke o prihvaćanju Izvješća o radu i financijskog izvješća Dječjeg vrtića – Scuola dell'infanzia „Paperino“ Poreč – Parenzo za 2025. godinu  predstavila je Lučana Sirotić Pršurić, ravnateljica Dječjeg vrtića Scuola dell'infanzia „Paperino“ Poreč – Parenzo, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluke o prihvaćanju Izvješća o radu i financijskog izvješća Dječjeg vrtića – Scuola dell'infanzia „Paperino“ Poreč – Parenzo za 2025. godinu, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o prihvaćanju Izvješća o radu i financijskog izvješća Dječjeg vrtića – 
Scuola dell'infanzia „Paperino“ Poreč – Parenzo za 2025. godinu
 (Odluka je sastavni dio priloga cjelovitog zapisnika.)
TOČKA 16.

Odluka o izmjeni Odluke o osnivanju i imenovanju Komisije za
 raspolaganje  gradskom  imovinom veće vrijednosti

Prijedlog Odluke o izmjeni Odluke o osnivanju i imenovanju Komisije za raspolaganje  gradskom  imovinom veće vrijednosti predstavila je Venis Gregurović, predsjednica Komisije za izbor i imenovanja, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluke o izmjeni Odluke o osnivanju i imenovanju Komisije za raspolaganje  gradskom  imovinom veće vrijednosti, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o izmjeni Odluke o osnivanju i imenovanju Komisije za 
raspolaganje  gradskom  imovinom veće vrijednosti
 (Odluka je sastavni dio priloga cjelovitog zapisnika.)
TOČKA 17.

Odluka o davanju prethodne suglasnosti na prijedlog
 Statuta Umjetničke škole Poreč

Prijedlog Odluke o davanju prethodne suglasnosti na prijedlog Statuta Umjetničke škole Poreč predstavila je Tihana Mikulčić, pročelnica Upravnog odjela za društvene djelatnosti, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.

Budući da se u otvorenoj raspravi nitko nije javio za riječ, predsjedatelj je stavio na glasanje predloženu Odluku o davanju prethodne suglasnosti na prijedlog Statuta Umjetničke škole Poreč, nakon čega je konstatirao da je Gradsko vijeće jednoglasno (sa 12 glasova ZA, bez glasova PROTIV i bez SUZDRŽANIH glasova) donijelo 
ODLUKU

o davanju prethodne suglasnosti na prijedlog
 Statuta Umjetničke škole Poreč
 (Odluka je sastavni dio priloga cjelovitog zapisnika.)
TOČKA 18.

Odluka o utvrđivanju mjerila i naknade za prekomjernu uporabu nerazvrstanih  
 cesta na području Grada Poreča – Parenzo

Prijedlog Odluke o utvrđivanju mjerila i naknade za prekomjernu uporabu nerazvrstanih cesta na području Grada Poreča - Parenzo predstavio je Mladen Lač, vijećnik Gradskog vijeća Grada Poreča - Parenzo, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženoj Odluci.
U otvorenoj raspravi su sudjelovali vijećnik Mladen Lač i pročelnica Upravnog odjela za komunalni sustav Jasmina Vinkerlić Petrović.
Pročelnica Upravnog odjela za komunalni sustav Jasmina Vinkerlić  Petrović istaknula je kako je važećom Odlukom o nerazvrstanim cestama Grada Poreča – Parenzo, koju je donijelo Gradsko vijeće, već uređeno pitanje prekomjerne uporabe nerazvrstanih cesta, pri čemu se prekomjernom uporabom smatra prometovanje vozila ukupne mase veće od 7,5 tona. Pojasnila je kako se Odluka u tom dijelu poziva na nacionalni Pravilnik o prekomjernoj uporabi javnih cesta, koji je u međuvremenu stavljen izvan snage, dok novi provedbeni propis još nije donesen. Dodala je kako Zakon o cestama propisuje da ministar nadležan za promet pravilnikom utvrđuje djelatnosti i mjerila za određivanje prekomjerne uporabe javnih cesta, a budući da taj pravilnik još nije donesen, trenutno ne postoji pravna osnova za donošenje lokalnog akta kojim bi se uredila naplata naknade za prekomjernu uporabu nerazvrstanih cesta.

U replici je vijećnik Mladen Lač zatražio pojašnjenje kako pojedine jedinice lokalne samouprave i dalje primjenjuju takvu naknadu te naveo da postoje slučajevi u kojima su sudovi potvrdili zakonitost njihovih odluka.

Odgovarajući na repliku, pročelnica Jasmina Vinkerlić-Petrović pojasnila je kako određeni gradovi i općine doista imaju propisane naknade za prekomjernu uporabu nerazvrstanih cesta, ali je naglasila da je Visoki upravni sud Republike Hrvatske u velikom broju slučajeva takve odluke poništio upravo zbog nepostojanja provedbenog propisa predviđenog Zakonom o cestama.

Nakon rasprave, predsjedatelj je stavio na glasanje predloženu Odluku o utvrđivanju mjerila i naknade za prekomjernu uporabu nerazvrstanih cesta na području Grada Poreča – Parenzo, nakon čega je konstatirao da je Gradsko vijeće većinom glasova (sa 2 glasa ZA, 9 glasova PROTIV i 1 SUZDRŽANIM glasom) donijelo
ZAKLJUČAK


Ne prihvaća se Odluka o utvrđivanju mjerila i naknade za prekomjernu uporabu nerazvrstanih cesta na području Grada Poreča - Parenzo, podnesena od strane vijećnika Mladena Lača i Aleksandra Kovača. 

(Zaključak je sastavni dio priloga cjelovitog zapisnika.)
TOČKA 19.

Zaključak Gradskog vijeća Grada Poreča – Parenzo

Prijedlog Zaključka Gradskog vijeća Grada Poreča – Parenzo, predstavio je Aleksandar Kovač, vijećnik Gradskog vijeća Grada Poreča - Parenzo, u skladu s dostavljenim materijalom koji čini sastavni dio priloga cjelovitog zapisnika.
Predsjedatelj je otvorio raspravu po predloženom Zaključku.

U otvorenoj raspravi sudjelovali su Elio Štifanić, predsjednik Gradskog vijeća Grada Poreča-Parenzo, Darko Saftić, pročelnik Upravnog odjela za opću upravu, Aleksandar Kovač,  vijećnik Gradskog vijeća Grada Poreča - Parenzo, Ivica Milotić, vijećnik Gradskog vijeća Grada Poreča - Parenzo i Azeglio Picco, vijećnik Gradskog vijeća Grada Poreča – Parenzo.
Predsjednik Gradskog vijeća Elio Štifanić zahvalio je predlagatelju na riječima zahvale te pojasnio kako je uvrštavanje predmetne točke na dnevni red provedeno sukladno važećoj proceduri i Poslovniku Gradskog vijeća, budući da su za to bili ispunjeni svi propisani uvjeti. Dodao je kako ne može komentirati postupanje u ranijim slučajevima, ali je smatrao potrebnim pojasniti razloge uvrštavanja ove točke na dnevni red. 

U raspravu se uključuje Darko Saftić, pročelnik Upravnog odjela za opću upravu. Obrazložio je kako je djelokrug rada i nadležnost jedinica lokalne samouprave određen Ustavom Republike Hrvatske, Zakonom o lokalnoj i područnoj (regionalnoj) samoupravi te drugim posebnim propisima. Istaknuo je kako poslovi zaštite javnog reda i mira, provođenja zakona, istražnih radnji i kaznenog progona nisu u nadležnosti Grada, već isključivo Ministarstva unutarnjih poslova, državnog odvjetništva i drugih nadležnih državnih tijela. Naglasio je kako Grad nije ovlašten poduzimati radnje koje bi izlazile iz zakonom propisanih nadležnosti niti donositi akte kojima bi se zadiralo u prava zajamčena Ustavom i zakonima Republike Hrvatske. Nadalje je pojasnio kako je Grad, prilikom upravljanja javnim površinama i poslovnim prostorima u svom vlasništvu, obvezan postupati sukladno važećim zakonima i gradskim odlukama donesenima na temelju posebnih propisa. Istaknuo je kako Grad nema zakonsku mogućnost samostalno propisivati dodatne uvjete, zabrane ili kriterije koji nisu predviđeni zakonom. Završno je naveo kako predloženi Zaključak nije utemeljen na važećem pravnom okviru te je, u ime Gradonačelnika, predložio Gradskom vijeću da ga ne prihvati u ovom obliku.
Repliku je dao vijećnik Aleksandar Kovač te je naveo kako se ne radi o prijedlogu donošenja pravnog ili podzakonskog akta, već o političkom aktu kojim bi Gradsko vijeće izrazilo svoju privrženost poštivanju Ustava Republike Hrvatske i zakona Republike Hrvatske. Naveo je kako je sadržajno sličan akt već donijela Skupština Grada Zagreba te istaknuo da pojedini gradovi u državama članicama Europske unije na temelju sličnih odluka štite imovinu u vlasništvu jedinica lokalne samouprave.

U raspravu se uključio vijećnik Ivica Milotić koji je istaknuo kako podržava odluku Gradonačelnika te smatra da nema zakonske osnove za donošenje predloženog Zaključka. Naglasio je kako izvođač na kojeg se inicijativa odnosi nije zabranjen u Republici Hrvatskoj te da o zakonitosti održavanja javnih događanja odlučuju nadležna državna tijela. Dodao je kako Grad Poreč - Parenzo svoju antifašističku tradiciju i vrijednosti obilježava kroz Dan oslobođenja Grada Poreča - Prenzo te smatra da predloženi zaključak nije potreban.

Vijećnik Azeglio Picco također je u raspravi istaknuo kako smatra da Grad svojim svakodnevnim djelovanjem potvrđuje privrženost antifašističkim vrijednostima. Naveo je kako pitanja zabrane javnih događanja nisu u nadležnosti Gradskog vijeća te da eventualna protupravna ponašanja na javnim okupljanjima trebaju sankcionirati nadležna državna tijela.

Nakon rasprave predsjedatelj je stavio na glasanje predloženi Zaključak Gradskog vijeća Grada Poreča - Parenzo nakon čega je konstatirao da je Gradsko vijeće većinom glasova (sa 3 glasa ZA, 9 glasova PROTIV i bez SUZDRŽANIH glasova) donijelo
ZAKLJUČAK


Ne prihvaća se Zaključak Gradskog vijeća Grada Poreča - Parenzo, podnesen od strane vijećnika Mladena Lača i Aleksandra Kovača. 
(Zaključak je sastavni dio priloga cjelovitog zapisnika.)

Budući da je dnevni red iscrpljen, predsjednik Gradskog vijeća zahvalio se vijećnicima i svima nazočnima na odazivu i sudjelovanju u radu te je zaključio sjednicu.

Sjednica je završila u 21:50 sati.

      Zapisnik izradila                                                                      Predsjednik Gradskog vijeća

          Karla Žužić                                                                                       Elio Štifanić
     
   
